techiaith/cofnodycynulliad_en-cy huggingface dataset:
English: Minister, do you agree with me that it's very important that any decision to move towards an asymmetric week is based on whether that's good for children and not whether that's convenient for adults, whether those adults are the teachers who are teaching them or the parents who are looking after them? Can you confirm that in the consultation you expect schools to undertake one of the issues that is covered would be the issue for rural schools of school transport and of children having absolutely no way to get to or from school except school buses, and the complications that that can bring to family life? The situation of children in very rural schools is, of course, different, potentially, with regard to an asymmetric week, if the children are not in school, to what it would be in a more urban area where there are more transport options.
Welsh: Weinidog, a ydych yn cytuno â mi ei bod yn bwysig iawn fod unrhyw benderfyniad i newid i wythnos anghymesur yn seiliedig ar ba mor dda yw hynny i'r plant yn hytrach na pha mor gyfleus ydyw i oedolion, boed yn athrawon sy'n eu haddysgu neu'r rhieni sy'n gofalu amdanynt? Yn yr ymgynghoriad y disgwyliwch i ysgolion ei gynnal, a allwch gadarnhau mai un o'r materion dan sylw i ysgolion gwledig fyddai mater cludiant ysgol a phlant heb unrhyw ffordd o fynd i neu o'r ysgol heblaw ar fysiau ysgol, a'r cymhlethdodau y gall hyn eu cyflwyno i fywyd teuluol? Mae sefyllfa plant mewn ysgolion gwledig iawn, wrth gwrs, yn wahanol, o bosibl, o ran wythnos anghymesur, os nad yw'r plant yn yr ysgol, i'r hyn y byddai mewn ardal fwy trefol lle ceir mwy o opsiynau trafnidiaeth.
English: I would absolutely agree that each school making these decisions has to look into the context in which they are delivering education, and that varies from community to community, let alone from local authority area to local authority area. What's really interesting in the work that was done by the Public Policy Institute for Wales is that one of the advantages of the asymmetric week that they found in the report was that, actually, they identified improvements in pupils' well-being, including the ability to engage in extracurricular activities that perhaps they would not be able to otherwise, to be able to spend more time with their families, to be able to spend a bit more time relaxing, rather than being - we often hear from parents about the constant pressure children feel in our academic settings - and it actually allows children to undertake personal appointments that would otherwise mean they were missing the school day. So, there are some advantages that the PPIW work highlighted, but the disadvantage of issues around transport, particularly in a rural area, is also something that they've identified. The Welsh Government does not have a stated policy on the asymmetric week in the sense that it is for individual schools to judge what is in the best interests of their pupils. And the Member is absolutely right; it has to be in the best interest of their pupils to make any changes to what is regarded as a traditional school day.
Welsh: Buaswn yn cytuno'n llwyr fod yn rhaid i bob ysgol sy'n gwneud y penderfyniadau hyn ystyried y cyd-destun y maent yn darparu addysg ynddo, ac mae hwnnw'n amrywio o un gymuned i'r llall, heb sôn am rhwng ardaloedd awdurdodau lleol. Yr hyn sy'n wirioneddol ddiddorol yn y gwaith a wnaed gan y Sefydliad Polisi Cyhoeddus i Gymru yw mai un o fanteision yr wythnos anghymesur yn ôl eu canfyddiadau o'r adroddiad oedd eu bod, mewn gwirionedd, wedi nodi gwelliannau o ran lles disgyblion, gan gynnwys y gallu i gymryd rhan mewn gweithgareddau allgyrsiol, na fyddent wedi'i wneud fel arall, y gallu i dreulio mwy o amser gyda'u teuluoedd, y gallu i dreulio ychydig mwy o amser yn ymlacio, yn hytrach na bod - rydym yn aml yn clywed gan rieni ynglŷn â'r pwysau cyson y mae plant yn ei deimlo yn ein sefydliadau academaidd - ac mewn gwirionedd, mae'n caniatáu i blant allu mynd i apwyntiadau personol a fyddai'n golygu, fel arall, eu bod yn colli'r diwrnod ysgol. Felly, mae gwaith y Sefydliad Polisi Cyhoeddus i Gymru wedi nodi rhai manteision, ond mae anfanteision mewn perthynas â thrafnidiaeth, yn enwedig mewn ardal wledig, hefyd yn rhywbeth a nodwyd ganddynt. Nid oes gan Lywodraeth Cymru bolisi datganedig ar yr wythnos anghymesur yn yr ystyr mai mater i ysgolion unigol yw barnu beth sydd orau i'w disgyblion. Ac mae'r Aelod yn gwbl gywir; dylid sicrhau bod unrhyw newidiadau i'r hyn a ystyrir yn ddiwrnod ysgol traddodiadol o'r budd gorau i'w disgyblion.
English: Thank you very much, Leanne. I have taken action to support budgets for local authorities in order to safeguard front-line services in schools. Education funding remains a key priority for me and for this Government, in spite of continued austerity.
Welsh: Diolch yn fawr iawn, Leanne. Rwyf wedi cymryd camau i gefnogi cyllidebau i awdurdodau lleol er mwyn diogelu gwasanaethau rheng flaen mewn ysgolion. Mae cyllid addysg yn parhau i fod yn flaenoriaeth allweddol i mi ac i'r Llywodraeth hon, er gwaethaf y cyni parhaus.
English: Speaking to headteachers in the Rhondda, it seems that their job is as much about clever accounting as it is about providing direction, leadership and drive to staff. In the local authority that covers the Rhondda, some secondary schools are more than £0.5 million in the red. There's pressure to balance the books, but services have already been cut to the bone, so the only way now to make those further cuts is to make large numbers of unsustainable staff redundancies. This, of course, will have a negative impact on the education of our children, and it's their education that should be our top priority. I've raised the issues of what the teaching unions say is almost £0.5 billion - almost a fifth of all spending allocated for schools - of the education budget being kept from the front line because it's retained by local authorities or consortia. Now, I know that you dispute that figure. So, what advice and support can you give to our leaders in education who face very difficult financial decisions in the immediate future unless you make some changes?
Welsh: Wrth siarad â phenaethiaid yn y Rhondda, ymddengys bod eu swydd yn ymwneud i'r un graddau â chyfrifyddu clyfar ag y mae â darparu cyfeiriad, arweinyddiaeth ac ysgogiad i staff. Yn yr awdurdod lleol sy'n gyfrifol am y Rhondda, mae gan rai ysgolion uwchradd fwy na £0.5 miliwn o ddyled. Ceir pwysau i fantoli'r llyfrau, ond mae gwasanaethau eisoes wedi'u torri i'r asgwrn, felly yr unig ffordd o wneud y toriadau pellach hynny yw drwy ddiswyddo nifer fawr o staff, sy'n anghynaladwy. Bydd hyn, wrth gwrs, yn niweidio addysg ein plant, a dylai eu haddysg fod yn brif flaenoriaeth inni. Rwyf wedi codi'r materion ynghylch y £0.5 biliwn, bron â bod - bron un rhan o bump o'r holl wariant a ddyrennir i ysgolion - o'r gyllideb addysg a gedwir yn ôl rhag y rheng flaen gan gonsortia neu awdurdodau lleol yn ôl undebau'r athrawon. Nawr, gwn eich bod yn anghytuno â'r ffigur hwnnw. Felly, pa gyngor a chefnogaeth y gallwch ei roi i'n harweinwyr mewn addysg sy'n wynebu penderfyniadau ariannol anodd iawn yn y dyfodol agos oni bai eich bod yn gwneud rhai newidiadau?
English: As you said, Minister, we need to ensure that funding reaches the front line. To be fair, programmes such as twenty-first century schools have provided much-needed funding for local authorities to improve school buildings and other aspects of school life, but, of course, that doesn't help the revenue situation of existing schools, particularly when they don't always tick the right funding formula boxes. For example, as I've raised with you before, in the Monmouthshire local authority area, schools have traditionally received less funding by virtue of the fact that they have fewer children accessing free school meals. Now, I can understand the reason for having that aspect of the formula, but that does mean that Monmouthshire schools have received less over time even though there are, of course, children going to those schools who are from disadvantaged backgrounds. So, my question to you is: how are you ensuring that the funding formula does work overall and does fairly fund local authorities and schools in different parts of Wales so that our children do have the best start in life?
Welsh: Fel y dywedasoch, Weinidog, mae angen inni sicrhau bod cyllid yn cyrraedd y rheng flaen. A bod yn deg, mae rhaglenni fel ysgolion yr unfed ganrif ar hugain wedi darparu cyllid mawr ei angen i awdurdodau lleol allu gwella adeiladau ysgolion ac agweddau eraill ar fywyd ysgol, ond wrth gwrs, nid yw hynny'n helpu sefyllfa refeniw ysgolion presennol, yn enwedig pan nad ydynt bob amser yn ticio'r blychau cywir o ran y fformiwla ariannu. Er enghraifft, fel rwyf wedi'i godi gyda chi eisoes, yn ardal awdurdod lleol sir Fynwy, mae ysgolion yn draddodiadol wedi derbyn llai o gyllid oherwydd bod ganddynt lai o blant yn cael prydau ysgol am ddim. Nawr, gallaf ddeall y rheswm dros yr agwedd honno ar y fformiwla, ond golyga hynny fod ysgolion sir Fynwy wedi cael llai o arian dros amser er bod plant o gefndiroedd difreintiedig yn mynychu'r ysgolion hynny wrth gwrs. Felly, fy nghwestiwn i chi yw: sut y sicrhewch fod y fformiwla ariannu'n gweithio yn gyffredinol ac yn ariannu awdurdodau lleol ac ysgolion mewn gwahanol rannau o Gymru yn deg fel bod ein plant yn cael y dechrau gorau mewn bywyd?
English: As the Member will be more than aware, the decision on individual funding for schools is a matter for each individual local authority. With regards to the funding formula, I think the Member is referring to the funding formula for local government as a whole. You will be aware that there is a funding formula review group that regularly looks at different aspects of the revenue support grant scheme. My understanding is that, certainly, last year, there was a representative from Monmouthshire council on that very group and had the ability to influence the data and the formula as it was undertaken. Both myself and the local government Minister have said that we are more than happy to engage with individual Members who may have suggestions on how the formula operates, but I have to tell the Member, when given the opportunity earlier last year to change issues around the indicator-based assessment for education, it was local government representatives themselves that decided not to proceed with that change.
Welsh: Fel y gŵyr yr Aelod yn iawn, mater i bob awdurdod lleol unigol yw'r penderfyniad ynglŷn â chyllid i ysgolion unigol. O ran y fformiwla ariannu, credaf fod yr Aelod yn cyfeirio at y fformiwla ariannu ar gyfer llywodraeth leol yn gyffredinol. Fe fyddwch yn ymwybodol fod grŵp adolygu fformiwla ariannu yn edrych yn rheolaidd ar wahanol agweddau ar gynllun y grant cynnal refeniw. Yn ôl yr hyn a ddeallaf, yn sicr, y llynedd, roedd cynrychiolydd o gyngor sir Fynwy ar y grŵp hwnnw a chanddynt y gallu i ddylanwadu ar y data a'r fformiwla wrth iddi gael ei rhoi ar waith. Mae'r Gweinidog llywodraeth leol a minnau wedi dweud ein bod yn fwy na pharod i ymgysylltu ag Aelodau unigol a allai fod ag awgrymiadau ynglŷn â sut y mae'r fformiwla'n gweithredu, ond mae'n rhaid i mi ddweud wrth yr Aelod, pan roddwyd cyfle yn gynharach y llynedd i newid materion yn ymwneud â'r asesiad yn seiliedig ar ddangosyddion ar gyfer addysg, penderfynodd y cynrychiolwyr llywodraeth leol eu hunain beidio â bwrw ymlaen â'r newid hwnnw.
English: Thank you, Mandy. Further education colleges across Wales do excellent work in planning their curriculum to reflect employer needs, and in preparing students at all levels to progress into further learning and employment that reflects their skills and their personal aspirations.
Welsh: Diolch, Mandy. Mae colegau addysg bellach ledled Cymru yn gwneud gwaith rhagorol ar gynllunio eu cwricwlwm i adlewyrchu anghenion cyflogwyr, ac ar baratoi myfyrwyr ar bob lefel i gamu ymlaen i ddysgu pellach a chyflogaeth sy'n adlewyrchu eu sgiliau a'u dyheadau personol.
English: Thank you for that answer. Minister, I've read that our young people in Wales are the most likely of any in the UK nations to apply to study outside of their home nation. Some 40 per cent go to England, Scotland or Northern Ireland. We know that when young people go away to study they may never come back, and this is having a very negative effect in parts of my region. How will the Welsh Government seek to incentivise young people to study here at home?
Welsh: Diolch am eich ateb. Weinidog, rwyf wedi darllen mai ein pobl ifanc yng Nghymru yw'r mwyaf tebygol o bob un o wledydd y DU o wneud cais i astudio y tu allan i'w gwlad eu hunain. Mae oddeutu 40 y cant yn mynd i Loegr, yr Alban neu Ogledd Iwerddon. Pan fydd pobl ifanc yn mynd oddi yma i astudio, gwyddom efallai na fyddant byth yn dychwelyd, ac mae hyn yn effeithio'n negyddol iawn ar rannau o fy rhanbarth. Sut y bydd Llywodraeth Cymru yn ceisio cymell pobl ifanc i astudio yma?
English: I've been very, very clear that I don't want to put any limitations on the aspirations of Welsh young people to study in institutions either in their home nation or in the rest of the United Kingdom, or, indeed, internationally. Of course, what we need to do in Wales is to ensure that the quality of our offer is strong, and I believe that it is, but secondly look at what we can do to persuade people who do study abroad or study in other parts of the United Kingdom to come home to Wales, just like I did and many other people in this Chamber will have done. Just one of the ways in which we will be doing that is that there will be additional financial incentives for students coming back to Wales to do their postgraduate study in core subjects that will benefit the economy. They will be entitled to additional support for their studies if they undertake them here in Wales and if they undertake them in a subject that is particularly pertinent to the needs of the Welsh economy.
Welsh: Rwyf wedi dweud yn glir iawn nad wyf am roi unrhyw gyfyngiadau ar ddyheadau pobl ifanc Cymru i astudio mewn sefydliadau naill ai yn eu gwlad eu hunain neu yng ngweddill y Deyrnas Unedig, neu yn wir, yn rhyngwladol. Wrth gwrs, yr hyn sydd angen inni ei wneud yng Nghymru yw sicrhau bod ansawdd ein cynnig yn gryf, a chredaf ei fod, ond yn ail, mae angen inni edrych ar yr hyn y gallwn ei wneud i berswadio pobl sy'n astudio dramor neu mewn rhannau eraill o'r Deyrnas Unedig i ddod adref i Gymru, yn union fel y gwneuthum innau a llawer o bobl eraill yn y Siambr hon. Un o'r ffyrdd y byddwn yn gwneud hynny fydd cymhellion ariannol ychwanegol i fyfyrwyr sy'n dychwelyd i Gymru i ymgymryd â'u hastudiaethau ôl-raddedig mewn pynciau craidd a fydd o fudd i'r economi. Bydd ganddynt hawl i gymorth ychwanegol ar gyfer eu hastudiaethau os byddant yn eu cyflawni yma yng Nghymru ac os byddant yn eu cyflawni mewn pwnc sy'n arbennig o berthnasol i anghenion economi Cymru.
English: I'm just looking to see who's next. I know somebody is next. And it's you, Mr Griffiths. Question 8, John Griffiths.
Welsh: Rwy'n edrych i weld pwy sydd nesaf. Gwn fod rhywun nesaf. A chi yw hwnnw, Mr Griffiths. Cwestiwn 8, John Griffiths.
English: It's a good job the Presiding Officer found you, John; it's a most excellent question. We are working to deliver a new curriculum for all learners by 2022. It'll be purpose led so that by the age of 16 they should be capable, confident, ethical individuals who play an active part in their community and society, and are prepared to thrive in the world of work.
Welsh: Diolch byth fod y Llywydd wedi dod o hyd i chi, John; mae'n gwestiwn ardderchog. Rydym yn gweithio i gyflwyno cwricwlwm newydd i bob dysgwr erbyn 2022. Bydd yn gwricwlwm a arweinir gan ddibenion, felly erbyn y byddant yn 16 oed, dylent fod yn unigolion galluog, hyderus, moesegol sy'n chwarae rhan weithredol yn eu cymuned a'u cymdeithas, ac yn barod i ffynnu ym myd gwaith.
English: Thank you, Minister. I wonder if you're familiar with a recent proposal for a national technology institute, which came from Newport economic network. It's really about looking at how we provide this sort of applied education for world-class technical, digital and entrepreneurial skills, really in responding to the fourth industrial revolution. It does have a good deal of work behind it, Minister, and it is about the practicalities of taking that forward with existing institutions and providers rather than creating something very new in that sense. I can see that you are familiar with it, and I'd be very interested in your views.
Welsh: Diolch, Weinidog. Tybed a ydych yn gyfarwydd â chynnig diweddar ar gyfer sefydliad technoleg cenedlaethol, a ddaeth gan rwydwaith economaidd Casnewydd. Mae'n ymwneud ag edrych ar sut y darparwn y math hwn o addysg gymhwysol ar gyfer sgiliau technegol, digidol ac entrepreneuraidd o'r radd flaenaf, wrth ymateb i'r pedwerydd chwyldro diwydiannol. Mae llawer iawn o waith y tu ôl iddo, Weinidog, ac mae'n ymwneud ag ymarferoldeb bwrw ymlaen â hynny gyda sefydliadau a darparwyr presennol yn hytrach na chreu rhywbeth newydd iawn yn yr ystyr hwnnw. Gallaf weld eich bod yn gyfarwydd ag ef, a hoffwn yn fawr glywed eich barn.
English: Well, John, you're right, I am familiar with it and officials have met with representatives from Newport City Council and the Newport economic network to discuss the content of the report and the exciting vision that it presents. There are meetings planned with existing providers and other stakeholders to consider the proposal and what the next steps could be to develop it even further.
Welsh: Wel, John, rydych chi'n iawn, rwy'n gyfarwydd ag ef ac mae swyddogion wedi cyfarfod â chynrychiolwyr o Gyngor Dinas Casnewydd a rhwydwaith economaidd Casnewydd i drafod cynnwys yr adroddiad a'r weledigaeth gyffrous a gyflwynir ganddo. Mae cyfarfodydd wedi'u cynllunio gyda darparwyr presennol a rhanddeiliaid eraill i ystyried y cynnig a beth allai'r camau nesaf fod er mwyn ei ddatblygu ymhellach.
English: The next questions are the questions to the Minister for Health and Social Services, and the first question is from Alun Davies.
Welsh: Y cwestiynau nesaf, felly, yw'r cwestiynau i'r Gweinidog Iechyd a Gwasanaethau Cymdeithasol, ac mae'r cwestiwn cyntaf gan Alun Davies.
English: Yes. Thank you for the question. We want to see sustainable and accessible GP services across Wales, including, of course, in Blaenau Gwent. GP practices are using components of the newly established primary care model to improve the way that they provide services with, and for, patients.
Welsh: Gwnaf. Diolch am y cwestiwn. Rydym am weld gwasanaethau meddygon teulu cynaliadwy a hygyrch ledled Cymru, gan gynnwys, wrth gwrs, ym Mlaenau Gwent. Mae practisau meddygon teulu yn defnyddio elfennau o'r model gofal sylfaenol newydd i wella'r ffordd y maent yn darparu gwasanaethau gyda chleifion, ac ar eu cyfer.
English: Minister, it was a real pleasure to welcome you to Blaenau Gwent some months ago, where we discussed the access to GP services in and throughout the borough. You'll be aware, as well, that the Welsh Government has helped to invest in a new well-being centre in Brynmawr. I think nearly £4 million has been invested in improving the facilities available to the people of Brynmawr and the upper Ebbw Fach valley, but since the opening of the new centre, I've had literally hundreds of people contacting me, talking about how difficult it is to access the services in the well-being centre. I'm sure you share the frustration of people in Brynmawr and myself and elsewhere that we invest in fantastic new facilities to improve the healthcare infrastructure in Brynmawr and then people find it difficult to access services within those facilities. What do you say to those people who see this wonderful new facility but are enormously frustrated being unable to get an appointment to see a GP or other healthcare professionals?
Welsh: Weinidog, roedd yn bleser eich croesawu i Flaenau Gwent rai misoedd yn ôl, lle buom yn trafod mynediad at wasanaethau meddygon teulu ledled y fwrdeistref. Fe fyddwch yn ymwybodol hefyd fod Llywodraeth Cymru wedi helpu i fuddsoddi mewn canolfan les newydd ym Mryn-mawr. Credaf fod bron i £4 miliwn wedi'i fuddsoddi i wella'r cyfleusterau sydd ar gael i bobl Bryn-mawr a rhan uchaf dyffryn Ebwy Fach, ond ers agor y ganolfan newydd, mae cannoedd o bobl, yn llythrennol, wedi cysylltu â mi i sôn am ba mor anodd yw cael mynediad at y gwasanaethau yn y ganolfan les. Rwy'n siŵr eich bod yn rhannu rhwystredigaeth pobl Bryn-mawr a minnau a mannau eraill ein bod yn buddsoddi mewn cyfleusterau newydd gwych i wella'r seilwaith gofal iechyd ym Mryn-mawr a bod pobl wedyn yn ei chael yn anodd cael mynediad at wasanaethau yn y cyfleusterau hynny. Beth a ddywedwch wrth y bobl sy'n gweld y cyfleuster newydd gwych hwn ond sy'n rhwystredig iawn am na allant gael apwyntiad i weld meddyg teulu neu weithwyr gofal iechyd proffesiynol eraill?
English: Well, I'd say that we recognise that access is one of the key priorities for the public when it comes to the national health service and local health services in particular. It's the largest issue of concern in the National Survey for Wales and it's grown as an issue. That's why we're determined to make progress on improving access. The investments that we're making in facilities are designed to do that, but it does require change in practice. And everywhere that new access arrangements are made, in particular about triage arrangements, whether by non-clinical staff, nurse led or GP led, there's almost always been a bump in getting over a new way of working for staff, but also for the public to access that service. I expect, where those new arrangements are introduced, that people inform the public of changes in advance and then listen to what the public are saying about how they access those services, because I do expect everyone to be able to access the right clinicians at the right place and in the right time. And if you haven't had a satisfactory response from the practice manager at the new centre, I'd be more than happy to sit there with you to run through what we can do to try and ensure the improvement we plainly want to see for residents in Blaenau Gwent and Brynmawr.
Welsh: Wel, buaswn yn dweud ein bod yn cydnabod bod mynediad yn un o'r blaenoriaethau allweddol i'r cyhoedd o ran y gwasanaeth iechyd gwladol a gwasanaethau iechyd lleol yn arbennig. Dyma'r mater sy'n peri'r pryder mwyaf yn Arolwg Cenedlaethol Cymru ac mae wedi tyfu fel problem. Dyna pam ein bod yn benderfynol o wneud cynnydd ar wella mynediad. Mae'r buddsoddiadau a wnawn mewn cyfleusterau wedi'u cynllunio i wneud hynny, ond mae angen newidiadau o ran ymarfer. Ac ym mhob man y gwneir trefniadau mynediad newydd, yn enwedig mewn perthynas â threfniadau brysbennu, boed hynny gan staff anghlinigol, o dan arweiniad nyrs neu o dan arweiniad meddyg teulu, mae rhwystr i'w oresgyn bron bob amser o ran ymdopi â ffordd newydd o weithio i staff, ond hefyd o ran gallu'r cyhoedd i gael mynediad at y gwasanaeth hwnnw. Lle caiff y trefniadau newydd hynny eu cyflwyno, rwy'n disgwyl bod pobl yn hysbysu'r cyhoedd ynglŷn â'r newidiadau ymlaen llaw ac yna'n gwrando ar yr hyn y mae'r cyhoedd yn ei ddweud ynglŷn â sut y maent yn defnyddio'r gwasanaethau hynny, gan fy mod yn disgwyl i bawb allu cael mynediad at y clinigwyr cywir yn y lle iawn ac ar yr amser iawn. Ac os nad ydych wedi cael ymateb boddhaol gan reolwr y practis yn y ganolfan newydd, buaswn yn fwy na pharod i eistedd yno gyda chi i drafod yr hyn y gallwn ei wneud i geisio sicrhau'r gwelliannau rydym yn amlwg am eu gweld ar gyfer trigolion Blaenau Gwent a Bryn-mawr.